mashua
Store norske leksikon,Biologi,Planteriket,Dekkfrøete planter,Tofrøbladete planter,Korsblomstordenen,Blomkarsefamilien,Blomkarseslekta
Mashua er stengelknoller av planten Tropaeolum tuberosum i blomkarsefamilien. Denne arten hører hjemme i Sør-Amerika og dyrkes i Andesfjellene. Knollene har ulike navn i de forskjellige landene.
Beskrivelse Stengelknollene er oftest hvite, men det finnes gule, oransje, røde og purpurfarga varianter. Knollene er som regel mellom sju og tjue centimeter, men kan bli enda lenger. Mashua kokes før de spises fordi smaken i rå tilstand er ganske stram på grunn av stort innhold av sennepsoljeglykosider. Medisinske egenskaper Mashua har rykte om å redusere mannlig fertilitet og ett dyreforsøk har funnet reduksjon av testoteronnivåer hos omtrent halvparten av førsøksdyrene. Dette forsøket brukte ukokt mashua og trolig ødelegges de skadelige stoffene ved koking. Det er også uvisst om resultater fra rotteforsøk er overførbare til mennesker. Les mer i Store norske leksikon blomkarsefamilien stengelknoll knoll - botanikk oca potet jordstengel - botanikk vegetativ formering